Renfe incrementa l'oferta de serveis Intercity entre Madrid i Gandia durant l'estiu
12 juny 2024

## Renfe incrementa l'oferta de serveis Intercity entre Madrid i Gandia durant l'estiu12 juny 2024Última actualització: 12 juny 2024

![](../gestion/img/5d8c8976c7ed56977158576c3e3138f43eade9b78353fa7ac58ea2d2127d7365.jpg)  
  

Gandia comptarà des del 22 de juny fins a l'1 de setembre amb una línia diària d'Intercity que connectarà la capital de la Safor amb Madrid. Així, circularan entre Madrid i Gandia un Intercity diari per sentit.

  
L'alcalde de Gandia, **José Manuel Prieto**, ha indicat que és una “_bona notícia_” l'anunci que ha traslladat RENFE, -entitat entitat dependent del Ministeri de Transports, Mobilitat i Agenda Urbana-, atesa la importància i l'impacte econòmic que tindrà al sector turístic. "_Disposarem d'un servei millor en una època important per al nostre turisme amb un servei que garantirà l'afluència_", ha afirmat la primera autoritat municipal. Prieto ha afegit que amb aquesta mesura "_passarem de dos trens setmanals a 14, fet que suposa 3.900 places cada setmana que ens ajudaran a iniciar la temporada turística alta amb gran afluència de visitants_".  
  
Tal com ha informat RENFE, una vegada finalitzades les obres d'Adif a la via 19 del sector nord a Madrid-Chamartín, s'ha pogut recuperar aquest servei directe d'Intercity, del qual ja s'han posat els bitllets a la venda. Amb aquestes places ofertes entre Madrid i Gandia s'evita que circulen per carretera 3.900 cotxes que emetrien a l'atmosfera 149.000 kg de CO₂ a la setmana i 1.682.404 kg de CO₂ durant tot el període estival, a més d'impedir l'emissió d'altres gasos contaminants .  
  

[Twittear](https://twitter.com/share)